118. ΑΠΟΦΑΣΗ ΥΠΟΥΡΓΩΝ ΕΘΝΙΚΗΣ ΟΙΚΟΝΟΜΙΑΣ, ΟΙΚΟΝΟΜΙΚΩΝ  ΚΑΙ ΤΥΠΟΥ ΚΑΙ ΜΕΣΩΝ ΜΑΖΙΚΗΣ ΕΝΗΜΕΡΩΣΗΣ Αριθ. Α.Π. 21331/Ε της 16 Δεκ.1996  (ΦΕΚ Β΄1112) Προσαρμογή των καταστατικών διατάξεων της Ελληνικής Ραδιοφωνίας– Τηλεόρασης Α.Ε. (ΕΡΤ Α.Ε.) στο Νόμ. 2414/1996. Έχοντας υπόψη: 1.Τις διατάξεις του Νόμ.1730/87 (ΦΕΚ 145 Α’). 2.Τις διατάξεις του άρθρ.2 παρ.1 του Νόμ.2414/1996 (ΦΕΚ 135   Α’). 3.Την υπ’ αριθ. 378/27.11.1996 Θ 1ο απόφαση του Διοικητικού Συμβουλίου της ΕΡΤ Α.Ε. 4.Το γεγονός ότι από τις διατάξεις αυτής της απόφασης δεν προκαλείται δαπάνη εις βάρος του Κρατικού Προϋπολογισμού, αποφασίζουμε: Tην έγκριση της υπ’ αριθ. 378/27.11.11.1996 Θ.1ο απόφασης του Διοικητικού Συμβουλίου της ΕΡΤ Α.Ε. που έχει ως ακολούθως: OΡΓΑΝΑ ΔΙΟΙΚΗΣΗΣ Άρθρ.1.-Η ΕΡΤ A.E. διοικείται από: α)Το Διοικητικό Συμβούλιο, β)Το Διευθύνοντα Σύμβουλο και γ)Το Συμβούλιο Διεύθυνσης. ΔΙΟΙΚΗΤΙΚΟ ΣΥΜΒΟΥΛΙΟ Άρθρ.2.-1)Η θητεία του Διοικητικού Συμβουλίου (Δ.Σ.) της ΕΡΤ Α.Ε., ορίζεται σε πενταετή. 2)Το Διοικητικό Συμβούλιο της ΕΡΤ Α.Ε. ορίζεται σε ενδεκαμελές και αποτελείται από: α)4 εκπροσώπους του μετόχου. β)2 εκπροσώπους των εργαζομένων στην Εταιρεία με ισάριθμους αναπληρωτές που εκλέγονται με άμεση και καθολική ψηφοφορία. Οι εκπρόσωποι αυτοί εκλέγονται μέσα στην προθεσμία που προβλέπει το άρθρ.6 παρ.3 του  Νόμ. 2414/1996. γ)Ένα (1) πρόσωπο που υποδεικνύεται από την Οικονομική και Κοινωνική Επιτροπή (ΟΚΕ). Το μέλος αυτό προέρχεται από φορείς σχετικούς με την ΕΡΤ Α.Ε. και προτείνεται μέσα σε αποκλειστική προθεσμία 2 μηνών αφότου ειδοποιηθεί η ΟΚΕ από το Υπουργείο Εθνικής Οικονομίας. δ)4 εκπροσώπους του Δημοσίου μεταξύ των οποίων είναι ο Πρόεδρος– Διευθύνων Σύμβουλος, με ισάριθμους αναπληρωτές που ορίζονται με κοινή απόφαση των Υπουργών Εθνικής Οικονομίας, Οικονομικών και Υπουργού Τύπου και ΜΜΕ, με την επιφύλαξη των διατάξεων του άρθρ.10 του Νόμ. 2322/95 (ΦΕΚ Α΄ 143) 3)Η μη εκλογή εκπροσώπων των εργαζομένων και η μη υπόδειξη από την ΟΚΕ μέλους της, μέσα στην αποκλειστική προθεσμία των 2 μηνών, δεν  παρακωλύει την συγκρότηση και λειτουργία του Δ.Σ. χωρίς τα μέλη αυτά.  4)Τα μέλη του Δ.Σ ανακαλούνται με την ίδια διαδικασία που εκλέχθηκαν ή ορίστηκαν.  Ο διορισμός του Πρόεδρου του Δ.Σ. μπορεί να ανακληθεί και να καταγγελθεί η σύμβασή του με κοινή απόφαση των Υπουργών Εθνικής Οικονομία και Τύπου ΜΜΕ, αν διαπιστωθεί σοβαρή απόκλιση των μεγεθών ή του χρόνου πραγματοποίησης των στόχων, που δεν δικαιολογείται επαρκώς ή άλλος σπουδαίος λόγος. 5)Σε περίπτωση θανάτου, παραιτήσεως ή εξ οιουδήποτε άλλου λόγου έκπτωσης μέλους του Δ.Σ., η αναπλήρωσή του γίνεται με τον ίδιο τρόπο που είχε διορισθεί αυτό για τον υπόλοιπο χρόνο της θητείας του αντικαθισταμένου. Μέχρι το διορισμό του νέου μέλους το Δ.Σ. συγκροτείται και λειτουργεί νόμιμα. ΔΙΕΥΘΥΝΩΝ ΣΥΜΒΟΥΛΟΣ Άρθρ.3.-Ο Πρόεδρος Διευθύνων Σύμβουλος προσλαμβάνεται για χρονικό διάστημα 5 ετών, μετά από δημόσια προκήρυξη της θέσης, η οποία γίνεται με κοινή απόφαση των Υπουργών Εθνικής Οικονομίας και Τύπου ΜΜΕ. Για τα ελάχιστα απαιτούμενα προσόντα και για την προκήρυξη της θέσης του διευθύνοντος Συμβούλου ισχύουν οι παρ.3 και 4 αντίστοιχα του άρθρ.7 του Νόμ. 2414/1996. ΣΥΜΒΟΥΛΙΟ ΔΙΕΘΥΝΣΗΣ Άρθρ.4.-Συγκροτείται και λειτουργεί στην ΕΡΤ Α.Ε. Συμβούλιο Διεύθυνσης, στο οποίο συμμετέχει, ο Πρόεδρος– Διευθύνων Σύμβουλος και οι Γενικοί Διευθυντές της ΕΡΤ Α.Ε. και του οποίου οι αρμοδιότητες προσδιορίζονται στην παρ.1 του άρθρ.8 του Νόμ.2414/1996. ΣΤΡΑΤΗΓΙΚΟ ΚΑΙ ΕΠΙΧΕΙΡΗΣΙΑΚΟ ΣΧΕΔΙΟ Άρθρ.5.-Η ΕΡΤ Α.Ε. υποχρεούται να καταρτίζει: α)Στρατηγικό Σχέδιο (Σ.Σ.) και β)Επιχειρησιακό Σχέδιο (Ε.Σ.) σύμφωνα με τις διατάξεις του άρθρ.3 του Νόμ.2414/1996. ΣΥΜΒΟΛΑΙΟ ΔΙΑΧΕΙΡΙΣΗΣ Άρθρ.6.-Θεσπίζεται η υποχρέωση σύναψης Συμβολαίου Διαχείρισης μεταξύ του Προέδρου– Δ/ντος Συμβούλου της ΕΡΤ Α.Ε. αφενός και του Δημοσίου, εκπροσωπουμένου από τον Υπουργό Εθνικής Οικονομίας και τον Υπουργό Τύπου και ΜΜΕ αφετέρου, στο οποίο καθορίζονται με λεπτομέρεια και στο πλαίσιο των Σ.Σ. και Ε.Σ. οι στόχοι που ο Πρόεδρος του Δ.Σ. Διευθύνων Σύμβουλος αναλαμβάνει να εκπληρώσει κατά τη διάρκεια της θητείας του.  Το Συμβόλαιο Διαχείρισης περιλαμβάνει ιδίως τα αναφερόμενα στην παρ.2 του άρθρ.4 του Νόμ.2414/1996. Το Δ.Σ. της ΕΡΤ Α.Ε. συντάσσει ετήσια έκθεση πεπραγμένων, σύμφωνα, με τις διατάξεις της παρ.3 του άρθρ.4 του Νόμ.2414/1996.  (Μετά τη σελ. 296,512) Σελ. 296,513 Τεύχος 1287- Σελ. 61 Κρατική Ραδιοφωνία-Τηλεόραση 18.Ρ.α.118 Το Συμβούλιο Διαχείρισης και οι συμβάσεις του Προέδρου του Δ.Σ.– Δ/ντος Συμβούλου δύνανται να καταγγελθούν και να ανακληθεί ο διορισμός τους, σύμφωνα με τις διατάξεις της παρ.4 του άρθρ.4 του Νόμ.2414/1996». Κατά την πρώτη εφαρμογή του Νόμ.2414/1996, στις διατάξεις του οποίου οφείλουν να προσαρμοστούν οι καταστατικές διατάξεις της ΕΡΤ Α.Ε., η θητεία του απερχομένου στις 20 Δεκ.1996 Διοικητικού Συμβουλίου, παρατείνεται μέχρι της έκδοση της προβλεπομένης από την παρ.2 του άρθρ.6 του ιδίου Νόμου Κοινής Υπουργικής Αποφάσεως. 